Tommy Smith (1945)

Tommy Smith (født 5. april 1945 i Liverpool, død 12. april 2019 i Liverpool) var en britisk fotballspiller. Smith vokste opp bare noen hundre meter fra Anfield, og ble senere en av de største publikumsheltene i Liverpool FCs historie.

Smith var defensiv midtbanespiller, og regnes som en typisk «hard man». Han er kjent for sine beinharde taklinger, og ville sannsynligvis fått gult eller rødt kort i nesten hver kamp om han hadde spilt i dag. Han spilte over 500 kamper for Liverpool i perioden 1963–1978, og var med på å vinne fem ligamesterskap samt Europacupen for serievinnere i 1977. Han avsluttet karrieren med én sesong i Swansea City FC, og livnærte seg senere som fotballskribent.

Tirsdag 5. juni 2007 ble Smith rammet av hjerteinfarkt, og ble fraktet til sykehus.VG.no – Liverpool-legende døden nær

 Referanser 

 Eksterne lenker 

 Profil på LFChistory.net
 Profil på Liverpools offisielle hjemmeside

Kategori:Engelske fotballspillere
Kategori:Fotballspillere for Liverpool FC
Kategori:Fotballspillere for Tampa Bay Rowdies
Kategori:Fotballspillere for Los Angeles Aztecs
Kategori:Fotballspillere for Swansea City AFC
Kategori:Vinnere av Mesterligaen i fotball for menn
Kategori:Personer fra Liverpool